बरात की कार से बस टकराई, चार घायल
फोरलेन पर पीछे से बस टकराने पर कार में जा रहे चार बराती घायल हो गए। नामली के पास कांडरवासा फंटे पर दुर्घटना बुधवार दोपहर करीब 12 बजे हुई। नामली में प्राथमिक उपचार के बाद घायलों को जिला अस्पताल रैफर कर दिया।
पुलिस के अनुसार नामली निवासी मेहमूद कुरैशी के बेटे शेबू की बुधवार सुबह बरात उन्हेल जा रही थी। महिदपुर रोड निवासी सईद पिता अज्जू कुरैशी (27), नामली निवासी सद्दाम पिता मेहमूद कुरैशी (28), इंदौर चंदन नगर निवासी अब्दुल सत्तार (25) और रईस पिता गुलाम रब्बानी (26) कार में थे। नामली से करीब तीन किलोमीटर दूर मेवासा से पहले कांडरवासा फंटे पर पीछे से आ रही सना बस टकराई और डिवाइडर से टकराकर कार क्षतिग्रस्त हो गई। घायलों को सिर और कंधे पर चोट आई है।
बस की टक्कर से दुर्घटनाग्रस्त कार।
फोरलेन कांडरवासा फंटे पर हादसा
hin_Deva hin_Deva hin_Deva bho_Deva bho_Deva